2.

DESCRIEREA PROCEDURII PRIVIND DURABILITATEA 2.1. Procedura privind durabilitatea constă într-o etapă de colectare a datelor și a unui program de acumulare de ore de funcționare. 2.2. Etapa de colectare a datelor 2.2.1. Motorul selectat, echipat cu sistemul complet de post-tratare de evacuare a gazelor de evacuare care include dispozitivul de schimb pentru controlul poluării, trebuie să fie răcit până la temperatura ambiantă și să se efectueze un ciclu de încercare WHTC de pornire la rece, în conformitate cu punctele 7.6.1 și 7.6.2 din anexa 4 la Regulamentul nr. 49 al CEE-ONU. 2.2.2. Imediat după ciclul de încercare WHTC de pornire la rece, motorul va funcționa timp de nouă cicluri consecutive de încercare WHTC cu pornire la cald, în conformitate cu punctul 7.6.4 din anexa 4 la Regulamentul nr. 49 al CEE-ONU. 2.2.3. Secvența de încercare stabilită la punctele 2.2.1 și 2.2.2 se efectuează în conformitate cu instrucțiunile prevăzute la punctul 7.6.5 din anexa 4 la Regulamentul nr. 49 al CEE-ONU. 2.2.4. În mod alternativ, datele relevante pot fi colectate prin conducerea unui vehicul încărcat complet, echipat cu sistemul selectat de post-tratare a gazelor de evacuare care include dispozitivul de schimb pentru controlul poluării. Testul poate fi efectuat fie în condiții de drum reale, urmând cerințele privind cursele de la punctele 4.5-4.5.5 din anexa II la prezentul regulament, cu înregistrarea completă a datelor de conducere, fie pe un stand dinamometric adecvat. În cazul în care se alege un test în condiții de drum reale, vehiculul trebuie să fie condus într-un ciclu de încercare la rece, astfel cum este prevăzut în apendicele 5 la prezenta anexă, urmat de nouă cicluri de încercare la cald, identice cu cel la rece, într-un mod în care lucrul mecanic al motorului este identic cu cel realizat în conformitate cu punctele 2.2.1 și 2.2.2. În cazul în care se alege un stand dinamometric, înclinația simulată a șoselei din ciclul de încercare menționată în apendicele 5 se adaptează pentru a corespunde lucrului mecanic al motorului în cursul WHTC. 2.2.5. Autoritatea de omologare de tip refuză datele de temperatură obținute în conformitate cu punctul 2.2.4 în cazul în care consideră că datele respective sunt nerealiste și solicită fie repetarea încercării, fie efectuarea unei încercări în conformitate cu punctele 2.2.1, 2.2.2 și 2.2.3. 2.2.6. Temperaturile în dispozitivul de schimb pentru controlul poluării se înregistrează în timpul întregii secvențe de încercare, în locația cu cea mai înaltă temperatură. 2.2.7. În cazurile în care locația cu cea mai ridicată temperatură variază în timp sau în cazul în care este dificilă definirea locației respective, trebuie să fie înregistrate temperaturile mai multor straturi în locuri adecvate. 2.2.8. Numărul și locațiile măsurătorilor de temperatură trebuie să fie alese de către constructor, în acord cu autoritatea de omologare de tip, pe baza celor mai bune practici inginerești. 2.2.9. Cu acordul autorității de omologare de tip, se poate utiliza o singură temperatură a stratului catalizator sau temperatura orificiului de admisie a catalizatorului în cazul în care măsurarea temperaturilor mai multor straturi se dovedește a fi imposibilă sau prea dificilă. Figura 1 Exemplu de locație a senzorilor de temperatură într-un dispozitiv generic de posttratare Figura 2 Exemplu de locație a senzorilor de temperatură pentru DPF 2.2.10. Temperaturile se măsoară și se înregistrează la o rată minimă de o dată pe secundă (1 Hz), în timpul secvenței de încercare. 2.2.11. Temperaturile măsurate trebuie să fie incluse într-o histogramă cu intervale de temperatură de maximum 10 °C. În cazul menționat la punctul 2.2.7, cea mai ridicată temperatură pe secundă trebuie să fie cea înregistrată în histogramă. Fiecare bară a histogramei reprezintă frecvența cumulativă în secunde a temperaturilor măsurate care se încadrează în intervalul specific. 2.2.12. Timpul în ore corespunzătoare fiecărui interval de temperatură trebuie să fie determinat și apoi extrapolat la durata de viață utilă a dispozitivului de schimb pentru controlul poluării, în conformitate cu valorile specificate în tabelul 1. Extrapolarea se bazează pe ipoteza că un singur ciclu WHTC corespunde unei distanțe de 20 km parcurse.



Tabelul 1 Durata de viață utilă a dispozitivului de schimb pentru controlul poluării pentru fiecare categorie de vehicul și ciclurile de încercare WHTC echivalente și orele de funcționare Categoria de vehicule Kilometraj (km) Numărul echivalent de cicluri de încercare WHTC Numărul echivalent de ore Sistemele de motoare montate pe vehicule din categoria M1, N1 și N2 114 286 5 714 2 857 Sistemele de motoare montate pe vehicule din categoria N2, N3 cu o masă maximă permisă din punct de vedere tehnic care nu depășește 16 tone și M3 clasa I, clasa II și clasa A și clasa B cu o masă maximă permisă din punct de vedere tehnic care depășește 7,5 tone 214 286 10 714 5 357 Sistemele de motoare montate pe vehicule din categoria N3 cu o masă maximă permisă din punct de vedere tehnic care depășește 16 tone și M3, clasa III și clasa B cu o masă maximă permisă din punct de vedere tehnic care depășește 7,5 tone 500 000 25 000 12 500 2.2.13. Se permite efectuarea etapei de colectare a datelor pentru diferite dispozitive în același timp. 2.2.14. În cazul sistemelor de operare în prezența regenerării active, se înregistrează numărul, lungimea și temperaturile regenerărilor care au loc în timpul secvenței de încercare descrise la punctele 2.2.1. și 2.2.2. În cazul în care regenerarea activă nu a avut loc, secvența la cald descrisă la punctul 2.2.2 se extinde pentru a include cel puțin două regenerări active. 2.2.15. Cantitatea totală de lubrifiant consumată în timpul perioadei de colectare a datelor, în g/h, se înregistrează folosind orice metodă adecvată, de exemplu procedura de drenare și cântărire descrisă în apendicele 6. În acest scop, motorul trebuie să funcționeze timp de 24 de ore, efectuând cicluri consecutive de încercare WHTC. În cazurile în care nu se poate efectua o măsurare precisă a consumului de ulei, producătorul, în acord cu autoritatea de omologare de tip, poate utiliza următoarele opțiuni pentru determinarea consumului de lubrifiant: (a) o valoare standard de 30 g/h; (b) o valoare solicitată de către producător, pe baza unor date și informații solide, și convenită cu autoritatea de omologare de tip. 2.3. Calcularea perioadei echivalente de îmbătrânire care corespunde unei temperaturi de referință 2.3.1. Temperaturile înregistrate în conformitate cu punctele 2.2-2.2.15 se reduc la o temperatură de referință Tr , la cererea constructorului, în acord cu autoritatea de omologare de tip, în intervalul temperaturilor înregistrate în timpul etapei de colectare a datelor. 2.3.2. În cazul menționat la punctul 2.2.13, valoarea Tr pentru fiecare dintre dispozitive poate varia. 2.3.3. Perioada echivalentă de îmbătrânire care corespunde temperaturii de referință se calculează, pentru fiecare interval menționat la punctul 2.2.11, în conformitate cu următoarea ecuație: Ecuația 1: unde: R = reactivitatea termică a dispozitivului de schimb pentru controlul poluării. Se utilizează următoarele valori: — catalizator cu oxidare diesel (COD): 18 050 — DPF catalizat: 18 050 — SCR sau catalizator cu oxidare a amoniacului (AMOX) pe bază de fier-zeolit (Fe-Z): 5 175 — SCR cupru-zeolit (Cu-Z): 11 550 — SCR vanadiu (V): 5 175 — LNT (filtru pentru NOx simplificat): 18 050 Tr = temperatura de referință, în grade K. = temperatura în punctul median, în grade K, din intervalul de temperatură i la care este expus dispozitivul de schimb pentru controlul poluării în timpul etapei de colectare a datelor, înregistrată în histograma de temperatură. = timpul, în ore, corespunzător temperaturii , ajustat la întreaga durată de utilizare, de exemplu dacă histograma reprezintă 5 ore, iar durata de utilizare este de 4 000 de ore, în conformitate cu tabelul 1, toate datele referitoare la timp introduse în histogramă ar fi multiplicate cu . = perioada echivalentă de îmbătrânire, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării la temperatura

pe durata

. i = numărul de interval, unde 1 este numărul pentru intervalul cu cea mai scăzută temperatură și n valoarea pentru intervalul cu cea mai ridicată temperatură. 2.3.4. Perioada de îmbătrânire echivalentă totală se calculează conform următoarei ecuații: Ecuația 2: unde: AT = perioada de îmbătrânire echivalentă totală, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării, pe parcursul duratei sale de viață utilă, la temperatura

pe durata

fiecăruia dintre intervalele i înregistrate în histogramă. = perioada de îmbătrânire echivalentă, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării la temperatura

pe durata

. i = numărul de interval, unde 1 este numărul pentru intervalul cu cea mai scăzută temperatură și n valoarea pentru intervalul cu cea mai ridicată temperatură. n = numărul total de intervale de temperatură. 2.3.5. În cazul menționat la punctul 2.2.13, AT se calculează pentru fiecare dispozitiv. 2.4. Programul de acumulare de ore de funcționare 2.4.1. Cerințe generale 2.4.1.1. Programul de acumulare de ore de funcționare permite accelerarea îmbătrânirii dispozitivului de schimb pentru controlul poluării, cu ajutorul informațiilor colectate în timpul etapei de colectare a datelor stabilite la punctul 2.2. 2.4.1.2. Programul de acumulare de ore de funcționare constă dintr-un program de acumulare termică și un program de acumulare a consumului de lubrifiant, în conformitate cu punctul 2.4.4.6. Producătorul, în acord cu autoritatea de omologare de tip, poate să nu elaboreze un program de acumulare a consumului de lubrifiant în cazul în care dispozitivele de schimb pentru controlul poluării sunt plasate în aval de o componentă de filtrare posttratare (de exemplu, filtru de particule diesel). Atât programul de acumulare termică, cât și programul de acumulare a consumului de lubrifiant constă într-o repetare, respectiv, o serie de secvențe de acumulare termică și consum de lubrifiant. 2.4.1.3. În cazul dispozitivelor de schimb pentru controlul poluării care operează în prezența regenerării active, secvența termică este însoțită de un mod de regenerare activă. 2.4.1.4. Pentru programele de acumulare de ore de funcționare care constau din programe atât de acumulare termică, cât și de consum de lubrifiant, secvențele respective sunt alternate, astfel încât pentru fiecare secvență termică care trebuie efectuată, următoarea secvență corespunde consumului de lubrifiant. 2.4.1.5. Se permite efectuarea programului de acumulare de ore de funcționare în același timp, pentru dispozitive diferite. În acest caz, se stabilește un singur program de acumulare de ore de funcționare pentru toate dispozitivele. 2.4.2. Program de acumulare termică 2.4.2.1. Programul de acumulare termică simulează efectul de îmbătrânire termică asupra performanței unui dispozitiv de schimb pentru controlul poluării, până la sfârșitul duratei sale de funcționare. 2.4.2.2. Motorul utilizat pentru efectuarea programului de acumulare de ore de funcționare, echipat cu sistemul de posttratare a gazelor de evacuare care include dispozitivul de schimb pentru controlul poluării, este operat timp de minimum trei secvențe termice consecutive, astfel cum este prevăzut în apendicele 4. 2.4.2.3. Temperaturile se înregistrează timp de minimum două secvențe termice. Prima secvență, realizată pentru încălzire, nu se ia în considerare în scopul colectării de date de temperatură. 2.4.2.4. Temperaturile se înregistrează în locuri adecvate, alese în conformitate cu punctele 2.2.6.-2.2.9., la o rată minimă de o dată pe secundă (1 Hz). 2.4.2.5. Perioada de îmbătrânire efectivă, care corespunde secvențelor termice menționate la punctul 2.4.2.3, se calculează în conformitate cu următoarele ecuații: Ecuația 3: Ecuația 4: unde: = perioada de îmbătrânire efectivă, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării la temperatura Ti în cursul celui de al doilea i. Ti = temperatura, în grade K, măsurată în cursul celui de al doilea i, în fiecare dintre secvențele termice. R = reactivitatea termică a dispozitivului pentru controlul poluării. Producătorul trebuie să convină cu autoritatea de omologare de tip cu privire la valoarea R utilizată. De asemenea, va fi posibil, ca alternativă, să se utilizeze următoarele valori standard: — catalizator de oxidare diesel (COD): 18 050 — DPF catalizat: 18 050 — SCR sau catalizator cu oxidare a amoniacului (AMOX) pe bază de fier-zeolit (Fe-Z): 5 175 — SCR cupru-zeolit (Cu-Z): 11 550 — SCR vanadiu (V): 5 175 — LNT (filtru pentru NOx simplificat): 18 050 Tr = temperatura de referință, în grade K, cu aceeași valoare ca în ecuația 1. AE = perioada de îmbătrânire efectivă, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării la temperatura Ti în cursul secvenței termice. AT = perioada de îmbătrânire echivalentă totală, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării, pe parcursul duratei sale de viață utilă, la temperatura

pe durata

fiecăruia dintre intervalele i înregistrate în histogramă. i = numărul măsurătorii de temperatură. p = numărul total al măsurătorilor de temperatură. nc = numărul secvenței termice, din cele efectuate în scopul colectării de date de temperatură, în conformitate cu punctul 2.4.2.3. C = numărul total de secvențe termice efectuate în scopul colectării de date de temperatură. 2.4.2.6. Numărul total de secvențe termice care urmează să fie incluse în programul de acumulare de ore de funcționare este stabilit prin aplicarea următoarei ecuații: Ecuația 5: NTS = AT/AE unde: NTS = numărul total de secvențe termice care urmează să fie efectuate în timpul programului de acumulare de ore de funcționare. AT = perioada de îmbătrânire echivalentă totală, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării, pe parcursul duratei sale de viață utilă, la temperatura

pe durata

fiecăruia dintre intervalele i înregistrate în histogramă. AE = perioada de îmbătrânire efectivă, în ore, necesară pentru a obține, prin expunerea dispozitivului de schimb pentru controlul poluării la temperatura Tr , aceeași cantitate de uzură precum cea care ar rezulta din expunerea dispozitivului de schimb pentru controlul poluării pe durata secvenței termice. 2.4.2.7. Se permite reducerea NTS și, în consecință, a programului de acumulare de ore de funcționare, prin creșterea temperaturilor la care este expus fiecare dispozitiv la fiecare mod din ciclul de anduranță prin aplicarea uneia sau a mai multora dintre următoarele măsuri: (a) izolarea țevii de eșapament; (b) mutarea dispozitivului de schimb pentru controlul poluării mai aproape de galeria de evacuare; (c) încălzirea artificială a temperaturii gazelor de evacuare; (d) optimizarea setărilor motorului fără a schimba în mod substanțial comportamentul referitor la emisii al motorului. 2.4.2.8. Atunci când se aplică măsurile menționate la punctele 2.4.4.6 și 2.4.4.7, perioada de îmbătrânire totală calculată din NTS nu trebuie să fie mai mică de 10 % din durata de viață utilă menționată în tabelul 1, de exemplu, categoria de vehicul N1 nu trebuie să aibă un NTS mai mic de 286 de secvențe termice, presupunând că fiecare secvență durează 1 oră. 2.4.2.9. Se permite creșterea NTS și, în consecință, a duratei programului de acumulare de ore de funcționare, prin scăderea temperaturilor la fiecare mod din ciclul de anduranță prin aplicarea uneia sau mai multora dintre următoarele măsuri: (a) mutarea dispozitivului de schimb pentru controlul poluării mai departe de galeria de evacuare; (b) răcirea artificială a temperaturii gazelor de evacuare; (c) optimizarea setărilor motorului. 2.4.2.10. În cazurile prevăzute la punctul 2.4.1.5, se aplică următoarele dispoziții: 2.4.2.10.1. NTS este același pentru fiecare dispozitiv, astfel încât se poate configura un singur program de acumulare de ore de funcționare. 2.4.2.10.2. În scopul de a obține aceleași NTS pentru fiecare dispozitiv, se calculează o primă valoare NTS pentru fiecare dispozitiv, cu propriile sale valori AT și AE. 2.4.2.10.3. În cazul în care valorile NTS calculate sunt diferite, una sau mai multe dintre măsurile prevăzute la punctele 2.4.2.7-2.4.2.10 pot fi aplicate pe dispozitivul sau dispozitivele pentru care trebuie să se modifice NTS , de-a lungul secvențelor termice menționate la punctul 2.4.2.3, pentru a influența Ti măsurată și, prin urmare, accelerarea sau încetinirea în mod convenabil a îmbătrânirii artificiale a dispozitivului sau a dispozitivelor vizate. 2.4.2.10.4. Se calculează noile valori NTS corespunzătoare noilor temperaturi Ti obținute la punctul 2.4.2.10.3. 2.4.2.10.5. Etapele prevăzute la punctele 2.4.2.10.3 și 2.4.2.10.4 se repetă până când valorile NTS obținute pentru fiecare dispozitiv din corespondența sistemului. 2.4.2.10.6. Valorile Tr utilizate pentru obținerea diferitelor NTS de la punctele 2.4.2.10.4 și 2.4.2.10.5 trebuie să fie aceleași cu cele utilizate la punctele 2.3.2 și 2.3.5 pentru calcularea AT pentru fiecare dispozitiv. 2.4.2.11. În cazul unui ansamblu de dispozitive de schimb pentru controlul poluării care constituie un sistem în sensul articolului 3 alineatul (25) din Directiva 2007/46/CE, se poate lua în considerare una dintre următoarele două opțiuni pentru îmbătrânirea termică a dispozitivelor: 2.4.2.11.1. Dispozitivele din cadrul ansamblului pot fi învechite fie separat, fie împreună, în conformitate cu punctul 2.4.2.10. 2.4.2.11.2. În cazul în care ansamblul este construit astfel încât nu este posibil să se decupleze dispozitivele (de exemplu, COD + SCR într-un tub), îmbătrânirea termică a ansamblului se realizează cu cele mai mari NTS. 2.4.3. Programul modificat de acumulare termică pentru dispozitive care funcționează în prezența regenerării active 2.4.3.1. Programul modificat de acumulare termică pentru dispozitive care funcționează în prezența regenerării active trebuie să simuleze efectul îmbătrânirii datorită încărcării termice și regenerării active asupra unui dispozitiv de schimb pentru controlul poluării la sfârșitul duratei sale de funcționare. 2.4.3.2. Motorul utilizat pentru programul de acumulare de ore de funcționare, echipat cu sistemul de post-tratare a gazelor de evacuare care include dispozitivul de schimb pentru controlul poluării, este operat timp de minimum trei secvențe termice modificate, constând din fiecare secvență a unei secvențe termice, astfel cum este prevăzut în apendicele 4, urmat de o regenerare activă completă, timp în care temperatura maximă atinsă în sistemul de post-tratare nu trebuie să fie mai mică decât temperatura maximă înregistrată în etapa de colectare a datelor. 2.4.3.3. Temperaturile se înregistrează în cursul a minimum două secvențe termice modificate. Prima secvență, efectuată pentru încălzire, nu se ia în considerare în scopul colectării de date de temperatură. 2.4.3.4. Pentru a reduce la minimum timpul scurs între secvența termică stabilită în apendicele 4 și regenerarea activă ulterioară, producătorul poate declanșa în mod artificial regenerarea activă prin punerea în funcționare, după fiecare secvență termică astfel cum este prevăzut în apendicele 4, a motorului într-un mod constant care să permită o producție ridicată de reziduuri de către motor. În acest caz, modul constant este considerat, de asemenea, ca parte a secvenței termice modificate prevăzute la punctul 2.4.3.2. 2.4.3.5. Perioada de îmbătrânire efectivă corespunzătoare fiecărei secvențe termice modificate se calculează folosind ecuațiile 3 și 4. 2.4.3.6. Numărul total de secvențe termice modificate pentru a fi efectuate în timpul programului de acumulare de ore de funcționare se calculează cu ajutorul ecuației 5. 2.4.3.7. Se permite reducerea NTS și, în consecință, a duratei programului de acumulare de ore de funcționare, prin creșterea temperaturilor la fiecare mod din secvența termică modificată, prin aplicarea uneia sau a mai multora dintre măsurile stabilite la punctul 2.4.2.7. 2.4.3.8. În plus față de măsurile menționate la punctul 2.4.3.7, NTS poate fi redus, de asemenea, prin creșterea temperaturii maxime a regenerării active în interiorul secvenței termice modificate, fără a depăși în niciun caz o temperatură a stratului de 800 °C. 2.4.3.9. NTS nu trebuie să fie mai mică de 50 % din numărul de regenerări active la care este supus dispozitivul de schimb pentru controlul poluării în timpul duratei sale de viață utile, calculate în conformitate cu următoarea ecuație: Ecuația 5: unde: NAR = numărul de secvențe de regenerare activă pe parcursul duratei de viață utile a dispozitivului de schimb pentru controlul poluării. tWHTC = numărul echivalent de ore corespunzătoare categoriei de vehicule pentru care este destinat dispozitivul de schimb pentru controlul poluării, obținut din tabelul 1. tAR = durata, în ore, a unei regenerări active. tBAR = durata, în ore, între două regenerări active consecutive. 2.4.3.10. În cazul în care, ca urmare a aplicării numărului minim de secvențe termice modificate, astfel cum se prevede la punctul 2.4.3.9, calculat folosind ecuația 4, depășește AT calculat folosind ecuația 2, durata fiecărui mod din secvența termică stabilită în apendicele 4 și încorporată în secvența termică modificată astfel cum este prevăzut la punctul 2.4.3.2, poate fi redusă în aceeași proporție, pentru a calcula AE × NTS = AT. 2.4.3.11. Se permite creșterea NTS și, în consecință, a duratei programului de acumulare de ore de funcționare, prin scăderea temperaturilor la fiecare mod din secvența de regenerare termică activă prin aplicarea uneia sau mai multora dintre măsurile prevăzute la punctul 2.4.2.9. 2.4.3.12. În cazul menționat la punctul 2.4.1.5, se aplică punctele 2.4.2.10 și 2.4.2.11. 2.4.4. Programul de acumulare a consumului de lubrifiant 2.4.4.1. Programul de acumulare a consumului de lubrifiant trebuie să simuleze efectul de îmbătrânire din cauza otrăvirii chimice sau a formării de depozite, ca urmare a consumului de lubrifiant, asupra performanțelor unui dispozitiv de schimb pentru controlul poluării la sfârșitul duratei sale de funcționare. 2.4.4.2. Lubrifiantul consumat, în g/h, se stabilește pe parcursul unui număr minim de 24 de secvențe termice sau a unui număr corespunzător de secvențe termice modificate, cu ajutorul oricărei metode adecvate, de exemplu procedura de drenare și cântărire descrisă în apendicele 6. Se utilizează lubrifiant proaspăt. 2.4.4.3. Motorul trebuie să fie echipat cu o pompă de ulei cu volum constant, pentru a evita necesitatea unor completări, întrucât nivelul uleiului influențează rata consumului de ulei. Poate fi utilizată orice metodă adecvată, de exemplu cea descrisă în standardul ASTM D7156-09. 2.4.4.4. Durata teoretică, în ore, în care ar trebui să se desfășoare programul de acumulare termică sau programul de acumulare termică modificat, după caz, pentru a obține același consum de lubrifiant precum cel corespunzător duratei de viață utile a dispozitivului de schimb pentru controlul poluării, se calculează prin aplicarea următoarei ecuații: Ecuația 6: unde: tTAS = durata teoretică, în ore, a programului de acumulare de ore de funcționare necesară pentru a obține același consum de lubrifiant precum cel corespunzător duratei de viață utile a dispozitivului de schimb pentru controlul poluării, cu condiția ca programul de acumulare de ore de funcționare să fie alcătuit numai dintr-o serie de secvențe termice consecutive sau secvențe termice consecutive modificate. LCRWHTC = rata de consum de lubrifiant, în g/h, stabilit în conformitate cu punctul 2.2.15. tWHTC = numărul echivalent de ore corespunzător categoriei de vehicule pentru care este destinat dispozitivul de schimb pentru controlul poluării, obținut din tabelul 1. LCRTAS = rata de consum de lubrifiant, în g/h, stabilită astfel cum este prevăzut la punctul 2.4.4.2. 2.4.4.5. Numărul de secvențe termice sau de secvențe termice modificate care corespunde valorii tTAS se va calcula prin aplicarea următorului raport: Ecuația 7: unde: N = numărul de secvențe termice sau secvențe termice modificate care corespund valorii tTAS. tTAS = durata teoretică, în ore, a programului de acumulare de ore de funcționare necesară pentru a obține același consum de lubrifiant precum cel corespunzător duratei de viață utile a dispozitivului de schimb pentru controlul poluării, cu condiția ca programul de acumulare de ore de funcționare să fie format numai dintr-o serie de secvențe termice consecutive sau secvențe termice consecutive modificate. tTS = durata, în ore, a unei singure secvențe termice sau a unei secvențe termice modificate. 2.4.4.6. Valoarea lui N se compară cu valoarea lui NTS calculată în conformitate cu punctul 2.4.2.6 sau, pentru dispozitive care funcționează în prezența regenerării active, în conformitate cu punctul 2.4.3.5. Dacă N ≤ NTS , nu este necesar să se adauge un program de acumulare a consumului de lubrifiant la programul de acumulare termică. Dacă N > NTS , se adaugă un program de acumulare a consumului de lubrifiant la programul de acumulare termică. 2.4.4.7. Un program de acumulare a consumului de lubrifiant nu trebuie să fie adăugat în cazul în care, prin creșterea consumului de lubrifiant astfel cum s-a descris la punctul 2.4.4.8.4, consumul de lubrifiant necesar este deja realizat prin efectuarea programului de acumulare termică corespunzător care constă în efectuarea de secvențe termice NTS sau de secvențe termice modificate. 2.4.4.8. Elaborarea programului de acumulare a consumului de lubrifiant 2.4.4.8.1. Programul de acumulare a consumului de lubrifiant este format dintr-un număr de secvențe de consum de lubrifiant repetate de mai multe ori, fiecare secvență de consum de lubrifiant fiind alternată cu fiecare secvență termică sau fiecare secvență termică modificată. 2.4.4.8.2. Fiecare secvență de consum de lubrifiant constă într-un mod constant la sarcină și turație constantă, sarcina și turația fiind aleasă astfel încât consumul de lubrifiant să fie maximizat și îmbătrânirea termică efectivă să fie redusă la minimum. Modul este stabilit de către producător în acord cu autoritatea de omologare de tip, pe baza celor mai bune practici inginerești. 2.4.4.8.3. Durata fiecărei secvențe de consum de lubrifiant se stabilește după cum urmează: 2.4.4.8.3.1. Motorul se rulează pentru o perioadă de timp corespunzătoare la sarcina și turația stabilită de constructor, în conformitate cu punctul 2.4.4.8.2, iar lubrifiantul consumat, în g/h, se stabilește folosind orice metodă adecvată, de exemplu procedura de drenare și cântărire descrisă în apendicele 6. Schimbarea lubrifiantului trebuie efectuată la intervalele recomandate. 2.4.4.8.3.2. Durata fiecărei secvențe de consum de lubrifiant se calculează prin aplicarea următoarei ecuații: Ecuația 8: unde: tLS = durata, în ore, a unei singure secvențe de consum de lubrifiant. LCRWHTC = rata de consum de lubrifiant, în g/h, stabilită în conformitate cu punctul 2.2.15. tWHTC = numărul echivalent de ore corespunzător categoriei de vehicule pentru care este destinat dispozitivul de schimb pentru controlul poluării, obținut din tabelul 1. LCRTAS = rata de consum de lubrifiant, în g/h, stabilită astfel cum este prevăzut la punctul 2.4.4.2. LCRLAS = rata de consum de lubrifiant, în g/h, stabilită astfel cum este prevăzut la punctul 2.4.4.8.3.1. tTS = durata, în ore, a unei singure secvențe termice, astfel cum se prevede în apendicele 4, sau a unei secvențe termice modificate, astfel cum se prevede la punctul 2.4.3.2. NTS = numărul total de secvențe termice sau secvențe termice modificate care urmează să fie efectuate în timpul programului de acumulare de ore de funcționare. 2.4.4.8.4. Rata consumului de lubrifiant trebuie să rămână întotdeauna sub 0,5 % din rata consumului de carburant al motorului pentru a se evita acumularea excesivă de reziduuri pe fața frontală a dispozitivului de schimb pentru controlul poluării. 2.4.4.8.5. Este permisă adăugarea îmbătrânirii termice datorită efectuării secvenței de consum de lubrifiant la AE calculată din ecuația 4. 2.4.5. Elaborarea programului complet de acumulare de ore de funcționare 2.4.5.1. Programul de acumulare de ore de funcționare se construiește alternând o secvență termică sau o secvență termică modificată, după caz, cu o secvență de consum de lubrifiant. Modelul de mai sus se repetă de NTS ori, valoarea NTS fiind valoarea calculată în conformitate fie cu punctul 2.4.2, fie cu punctul 2.4.3, după caz. Un exemplu de program complet de acumulare de ore de funcționare este prezentat în apendicele 7. O schemă care descrie dezvoltarea unui program complet de acumulare de ore de funcționare este prezentată în apendicele 8. 2.4.6. Funcționarea programului de acumulare de ore de funcționare 2.4.6.1. Motorul, echipat cu sistemul de evacuare post-tratare a gazelor de evacuare care include dispozitivul de schimb pentru controlul poluării, rulează programul de acumulare de ore de funcționare stabilit la punctul 2.4.5.1. 2.4.6.2. Motorul utilizat pentru efectuarea programului de acumulare de ore de funcționare poate fi diferit de motorul utilizat în etapa de colectare a datelor, având în vedere că acesta din urmă este întotdeauna cel pentru care a fost proiectat dispozitivul de schimb pentru controlul poluării care urmează să fie omologat de tip și cel care urmează să fie testat pentru emisii în conformitate cu punctul 2.4.3.2. 2.4.6.3. În cazul în care motorul utilizat pentru efectuarea programului de acumulare de ore de funcționare are o capacitate cilindrică mai mare cu cel puțin 20 % decât motorul utilizat în etapa de colectare a datelor, sistemul de evacuare al celui dintâi ar trebui să fie echipat cu o conductă deviată, pentru a reproduce cât mai fidel posibil debitul de evacuare al acestuia din urmă în condițiile de îmbătrânire selectate. 2.4.6.4. În cazul menționat la punctul 2.4.6.2, motorul utilizat pentru efectuarea programului de acumulare de ore de funcționare este omologat de tip în conformitate cu Regulamentul (CE) nr. 595/2009. În plus, în cazul în care dispozitivul sau dispozitivele de testat sunt destinate a fi montate într-un sistem de motor cu recircularea gazelor de eșapament (RGE), sistemul de motor utilizat pentru programul de acumulare de ore de funcționare trebuie să fie echipate, de asemenea, cu un RGE. În cazul în care dispozitivul sau dispozitivele de testat sunt destinate să nu fie montate pe un sistem de motor cu RGE, sistemul de motor utilizat pentru programul de acumulare de ore de funcționare nu trebuie să fie echipat, de asemenea, cu un RGE. 2.4.6.5. Lubrifiantul și carburantul utilizat în programul de acumulare de ore de funcționare trebuie să fie cât mai asemănătoare cu cele utilizate în timpul etapei de colectare a datelor stabilite la punctul 2.2. Lubrifiantul trebuie să fie în conformitate cu recomandarea producătorului motorului pentru care este proiectat dispozitivul pentru controlul poluării. Carburanții utilizați ar trebui să fie carburanți de uz comercial care îndeplinesc cerințele corespunzătoare din Directiva 98/70/CE. La cererea producătorului, se pot utiliza, de asemenea, carburanți de referință în conformitate cu prezentul regulament. 2.4.6.6. Lubrifiantul trebuie schimbat pentru întreținere, la intervale regulate de către producătorul motorului utilizat în etapa de colectare a datelor. 2.4.6.7. În cazul unui SCR, injectarea ureei se efectuează în conformitate cu strategia definită de către producătorul dispozitivului de schimb pentru controlul poluării.